તેમણે હાથમાં ગાંધીની આત્મકથા લેતા જાણે તેમના શરિરમાંથી કોઈ રોમાંચ પસાર થયો હોય તેવુ હું તેમના ચહેરા ઉપર જોઈ શકતો હતો, તેમણે એક ક્ષણ વિચાર કર્યો અને કહ્યુ મારી એક વિનંતી છે કે ગાંધીની આત્મકથા મફત લેવી સારી બાબત નથી, તમે મારી પાસેથી તેની કિમંત લઈ લો, મેં પૈસા લેવાની ના પાડી તે સતત મને વિનંતી કરતા રહ્યા, તેમણે મને કહ્યુ આત્મકથાની કિમંત સ્વરૂપે નહીં તો મારા તરફથી નાનકડી ભેટ સમજી તે લઈ લો ,, મેં તેમની જાણકારીમાં વધારો કરતા કહ્યુ ગાંધીજી ૧૯૪૦માં પોતાનું વસીયત કરતા ગયા જેમાં લખ્યુ છે કે નવજીવન ટ્રસ્ટ દાન અને અનુદાન લેશે નહીં, એટલે અમે ભેટ લઈ શકતા નથી, આ સાંભળી આ પોલીસ અધિકારીને વધુ આશ્ચર્ય થયુ તેમણે મને તો પણ નવજીવન ચાલે છે કેવી રીતે મેં કહ્યુ ગાંધીજીની વસીયત પ્રમાણે તેમણે જે કઈ લખ્યુ છે તેનો અધિકાર તે નવજીવનને આપતા ગયા અને ગાંધી સાહિત્યના વેચાણમાંથી જે કઈ મળે તેનાથી છેલ્લા ૧૦૦ વર્ષથી નવજીવન ચાલે છે.